
TIL ET SPIL
Læsespillet er et sjovt og motiverende spil, hvor dit barn kan udfordre sig selv med læsning og opleve, at bøger og historier åbner nye verdener.

Sådan kommer I i gang:
· Besøg jeres lokale bibliotek sammen med dit barn i betjent tid.
· Henvend jer i børnebiblioteket og få et spilhæfte.
· I hæftet finder I 3 læseudfordringer (challenges), som dit barn skal gennemføre.
Når I har gennemført en challenge …
· Skal I komme tilbage på biblioteket med det udfyldte hæfte.
· Dit barn får et klistermærke og nogle ting, som skal bruges til den næste udfordring 
Når alle 3 challenges er gennemført …
· Har dit barn vundet Læsespillet – der venter en fed præmie! Hent den på biblioteket 
Forældrenes rolle:
· Hjælp dit barn med at vælge bøger, der passer til alderen og læselysten.
· Vær med til at skabe læseglæde: læs højt sammen, tal om historierne og hep på undervejs.
· Husk: Det vigtigste er, at barnet oplever at læsning er sjovt og spændende – ikke hvor hurtigt de  klarer udfordringerne. Og alt litteratur tæller – lydbøger, tegneserier, manga og fagbøger. 
Hvor lang tid tager det?
· I bestemmer selv tempoet – nogle børn gennemfører på få uger, andre bruger længere tid.

God fornøjelse med Læsespillet – vi glæder os til at se jer på biblioteket! 

